PATVIRTINTA

Kauno miesto savivaldybės tarybos   
2008 m. rugsėjo 11 d.

sprendimu Nr. T-425

(Pakeista Savivaldybės Tarybos 2014-12-22 sprendimu Nr. T-716, 2011-06-16 sprendimu Nr. T-405, 2016-05-03 sprendimu Nr. T-218)

**SAVIVALDYBĖS NEKILNOJAMOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE TVARKOS APRAŠAS**

1. Savivaldybės nekilnojamojo turto perdavimo valdyti, naudoti ir disponuoti juo patikėjimo teise tvarkos aprašas (toliau – Aprašas) reglamentuoja Kauno miesto savivaldybei (toliau – Savivaldybė) nuosavybės teise priklausančio nekilnojamojo turto (toliau – nekilnojamasis turtas) perdavimą  patikėjimo teise valdyti, naudoti ir disponuoti juo šiems turto patikėjimo teisės subjektams:

1.1. Savivaldybės institucijoms, įstaigoms, įmonėms ir organizacijoms;

1.2. kitiems juridiniams asmenims pagal turto patikėjimo sutartį tik savivaldybių funkcijoms įgyvendinti ir tik tais atvejais, kai jie pagal įstatymus gali atlikti savivaldybių funkcijas.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

2. Aprašas parengtas vadovaujantis Lietuvos Respublikos civiliniu kodeksu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos valstybės ir savivaldybės įmonių įstatymu ir atsižvelgiant į Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“.

3. Turto patikėjimo teisė – Savivaldybės institucijų, įmonių, įstaigų ir organizacijų teisė savo įstatuose (nuostatuose), taip pat jų veiklą reglamentuojančiuose norminiuose aktuose nustatyta tvarka bei sąlygomis valdyti, naudoti Savivaldybės perduotą turtą ir disponuoti juo nepažeidžiant įstatymų ir kitų asmenų teisių bei interesų. Kiti juridiniai asmenys Savivaldybės jiems patikėjimo teise perduotą turtą valdo, naudoja ir disponuoja juo tiek ir tokia tvarka bei sąlygomis, kaip nustatyta norminiuose teisės aktuose, Apraše ir turto patikėjimo sutartyje.

4. Patikėtinis – turto patikėjimo teisės subjektas, kuriam šio Aprašo nustatyta tvarka Savivaldybės nekilnojamasis turtas perduotas patikėjimo teise valdyti, naudoti ir juo disponuoti.

5. Patikėtojas – turto patikėjimo teisės steigėjas, t. y. Savivaldybė.

6. Savivaldybės nekilnojamasis turtas perduodamas patikėjimo teise valdyti, naudoti ir disponuoti juo Savivaldybės tarybos sprendimu. Kai Savivaldybės nekilnojamasis turtas perduodamas Aprašo 1.2 punkte nurodytiems juridiniams asmenims, Savivaldybės tarybos sprendime turi būti nurodyta konkreti Savivaldybės funkcija, kuriai atlikti bus naudojamas perimtasis turtas.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

7. Savivaldybės nekilnojamojo turto perdavimą patikėjimo teise valdyti, naudoti ir juo disponuoti organizuoja Savivaldybės administracijos Turto valdymo skyrius (toliau – Turto valdymo skyrius), kai jam yra pateikti (arba parengti paties struktūrinio padalinio) šie dokumentai:

7.1. turto patikėjimo teisės subjekto prašymas arba Savivaldybės siūlymas perduoti jam Savivaldybės nekilnojamąjį turtą, kuriame turi būti nurodytas prašomo (siūlomo) perduoti Savivaldybės nekilnojamojo turto naudojimo tikslas, o kai Savivaldybės nekilnojamasis turtas perduodamas Aprašo 1.2 papunktyje nurodytiems juridiniams asmenims, – nurodyta konkreti Savivaldybės funkcija, kuriai atlikti bus naudojamas perimtas turtas. Kai Savivaldybės nekilnojamasis turtas yra siūlomas, turi būti pateiktas patikėjimo teisės subjekto sutikimas šį turtą perimti;

7.2. kai perduodamas turtas Aprašo 1.2 papunktyje nurodytiems juridiniams asmenims – jų parengta pagrindimo medžiaga, kad būtina perduoti jiems šį Savivaldybės nekilnojamąjį turtą (išskyrus atvejį, kai Savivaldybės nekilnojamasis turtas yra siūlomas);

7.3. Juridinių asmenų registro išrašas, o Aprašo 1.2 papunktyje nurodytiems juridiniams asmenims – ir įstatų (nuostatų ar kita) kopija (tinkamai patvirtinta);

7.4. Savivaldybės administracijos direktoriaus įsakymo dėl Savivaldybės nekilnojamojo turto pripažinimo nereikalingu arba netinkamu (negalimu) naudoti nuorašas, kai perduodamas tokio pobūdžio turtas;

7.5. Nekilnojamojo turto registro centrinio duomenų banko išrašas, patvirtinantis daikto, daiktinių teisių į jį, šių teisių suvaržymo ir juridinių faktų įregistravimo Nekilnojamojo turto registre faktą, gautas ne vėliau kaip prieš vieną mėnesį iki dokumentų pateikimo dienos;

7.6. nekilnojamojo daikto apžiūros aktas;

7.7. nekilnojamojo daikto kadastro duomenų bylos kopijos;

7.8. informacija apie Savivaldybės nekilnojamojo turto įsigijimo ir likutinę vertę (dalies perduodamo turto vertė išskaičiuojama proporcingai plotui);

7.9. kai perduodami administracinės paskirties pastatai ar patalpos Aprašo 1.2 papunktyje nurodytiems juridiniams asmenims – jų parengta informacija (duomenys) apie patikėjimo teise arba panaudos pagrindais valdomų ir naudojamų patalpų bendrą plotą, darbo kabinetų plotą (jeigu juridinis asmuo patikėjimo teise arba panaudos pagrindais valdo Savivaldybei nuosavybės teise priklausančius administracinės paskirties pastatus ar patalpas);

7.10. Savivaldybės administracijos struktūrinio padalinio, kurio reguliavimo sričiai yra priskirtas juridinis asmuo – turto patikėjimo teisės subjektas, raštas, kuriame yra išdėstyti pagrįsti motyvai dėl nekilnojamojo turto perdavimo juridiniam asmeniui patikėjimo teise būtinumo, kai, sprendimo projekto rengėjo manymu, jis yra reikalingas;

*Punkto pakeitimai:*

*Nr.* [*T-218*](https://www.e-tar.lt/portal/legalAct.html?documentId=a7b55550168111e6a23dfca0984f2ff9)*, 2016-05-03, paskelbta TAR 2016-05-10, i. k. 2016-11952*

7.11. kiti, sprendimo projekto rengėjo manymu, reikalingi dokumentai.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

*Nr.* [*T-716*](https://www.e-tar.lt/portal/legalAct.html?documentId=d38b6e508f3011e4a98a9f2247652cf4)*, 2014-12-22, paskelbta TAR 2014-12-30, i. k. 2014-20829*

*Nr.* [*T-218*](https://www.e-tar.lt/portal/legalAct.html?documentId=a7b55550168111e6a23dfca0984f2ff9)*, 2016-05-03, paskelbta TAR 2016-05-10, i. k. 2016-11952*

8. Savivaldybės tarybos sprendimų dėl Savivaldybės nekilnojamojo turto perdavimo patikėjimo teise valdyti, naudoti ir disponuoti juo turto patikėjimo teisės subjektui projektai turi būti suderinti su Savivaldybės administracijos struktūriniu padaliniu, kurio reguliavimo sričiai yra priskirtas tas juridinis asmuo (jei juridinis asmuo Savivaldybės teisės aktu yra priskirtas struktūrinio padalinio reguliavimo sričiai).

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

9. Savivaldybės nekilnojamojo turto perdavimas valdyti, naudoti ir disponuoti juo patikėjimo teise  Aprašo 1.1 punkte nurodytiems patikėjimo teisės subjektams įforminamas Savivaldybės nekilnojamojo turto, perduodamo valdyti, naudoti ir disponuoti juo patikėjimo teise, perdavimo ir priėmimo aktu (Aprašo 2 priedas). Aktą pasirašo Savivaldybės tarybos sprendimu įgaliotas Savivaldybės administracijos darbuotojas ir patikėtinio įgaliotas asmuo per 15 darbo dienų nuo Aprašo 6 punkte nurodyto Savivaldybės tarybos sprendimo priėmimo.

10. Savivaldybės nekilnojamojo turto patikėjimo sutartį (Aprašo 1 priedas) su šio Aprašo 1.2 punkte nurodytais juridiniais asmenimis per 15 darbo dienų nuo šio Aprašo 6 punkte nurodyto Savivaldybės tarybos sprendimo priėmimo pasirašo Savivaldybės tarybos sprendimu įgaliotas Savivaldybės administracijos darbuotojas. Sutarties galiojimo terminą nustato Savivaldybės taryba. Pagal turto patikėjimo sutartį Savivaldybės nekilnojamasis turtas patikėjimo teise gali būti perduodamas Savivaldybės funkcijoms įgyvendinti ir ši sutartis negali būti sudaroma ilgesniam kaip dešimties metų terminui. Perdavimo ir priėmimo aktu turtas Aprašo 1.2 punkte nurodytiems juridiniams asmenims perduodamas tik pasirašius Savivaldybės nekilnojamojo turto patikėjimo sutartį.

11. Turto patikėjimo sutartis privalo būti patvirtinta notaro.

12. Patikėtinis per 3 darbo dienas turi pateikti užsakymą Registrų centrui įregistruoti patikėjimo teisę į perimtą nekilnojamąjį daiktą.

13. Kai Savivaldybės nekilnojamasis turtas perduodamas valdyti, naudoti ir disponuoti juo patikėjimo teise, turto perėmėjas įtraukia jį į apskaitą, o turto perdavėjas nurašo. Turtas, gautas pagal patikėjimo sutartį, turi būti apskaitomas atskirai nuo patikėtinio turto.

14. Turto valdymo skyrius prieš 6 mėnesius iki turto patikėjimo sutarties termino pabaigos privalo peržiūrėti patikėjimo sutartį ir, atsižvelgęs į tolesnį Savivaldybės funkcijų vykdymą, patikėtinio veiklos ataskaitą ir sutarties sąlygų laikymąsi ir gavęs Savivaldybės administracijos direktoriaus pritarimą raštu, turi:

14.1. pranešti juridiniam asmeniui, kad nauja sutartis nebus sudaroma ir pasibaigus sutarčiai perduotas patikėjimo teise Savivaldybės nekilnojamasis turtas turi būti grąžintas;

14.2. rengti Savivaldybės tarybos sprendimo projektą dėl naujos sutarties sudarymo, gavęs šio Aprašo 7 punkte nurodytus dokumentus.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

*Nr.* [*T-218*](https://www.e-tar.lt/portal/legalAct.html?documentId=a7b55550168111e6a23dfca0984f2ff9)*, 2016-05-03, paskelbta TAR 2016-05-10, i. k. 2016-11952*

15. Patikėtinis privalo teikti ataskaitas Turto valdymo skyriui apie patikėjimo teise valdomo turto kadastro duomenų pasikeitimą.

*Punkto pakeitimai:*

*Nr.* [*T-716*](https://www.e-tar.lt/portal/legalAct.html?documentId=d38b6e508f3011e4a98a9f2247652cf4)*, 2014-12-22, paskelbta TAR 2014-12-30, i. k. 2014-20829*

*Nr.* [*T-218*](https://www.e-tar.lt/portal/legalAct.html?documentId=a7b55550168111e6a23dfca0984f2ff9)*, 2016-05-03, paskelbta TAR 2016-05-10, i. k. 2016-11952*

16. Patikėtojas turi teisę bet kada kontroliuoti patikėtinio veiklą. Patikėtinio veiklos kontrolę vykdo Savivaldybės administracijos struktūrinis padalinys, kurio reguliavimo sričiai yra priskirtas tas juridinis asmuo. Patikėjimo teise perduoto turto naudojimo, patikėjimo sutarties sąlygų vykdymo kontrolę vykdo Turto valdymo skyrius.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

*Nr.* [*T-218*](https://www.e-tar.lt/portal/legalAct.html?documentId=a7b55550168111e6a23dfca0984f2ff9)*, 2016-05-03, paskelbta TAR 2016-05-10, i. k. 2016-11952*

17. Patikėtinis privalo sudaryti sąlygas patikėtojo atstovui tikrinti patikėjimo teise naudojamą turtą.

18. Patikėtinis privalo užtikrinti, kad Savivaldybės nekilnojamasis turtas būtų valdomas, naudojamas ir juo disponuojama vadovaujantis visuomeninės naudos, efektyvumo, racionalumo ir viešosios teisės principais.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

19. Patikėtinis, laikydamasis įstatymų ir sutarties, jei tokia sudaryta, įgyvendina savininko teises į jam perduotą patikėjimo teise turtą (tarp jų organizuoja žemės sklypo, reikalingo perduotam patikėjimo teise Savivaldybės nekilnojamajam turtui – statiniams eksploatuoti, formavimo procedūras, sudaro naudojamo žemės sklypo panaudos (nuomos) sutartį, savo lėšomis atlieka pertvarkyto turto kadastrinius matavimus ir įregistruoja pakeitimus Nekilnojamojo turto registre ir kt.).

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

20. Visos teisės, kurias patikėtinis įgyja įgyvendindamas savininko teises, įskaitomos į jam perduoto turto sudėtį. Prievolės, kylančios patikėtinio veiklos metu, vykdomos iš jam perduoto turto.

21. Patikėtinis turi teisę ginti patikėjimo teisę tokiais pat būdais, kokiais yra ginama valdymo ir nuosavybės teisė.

22. Patikėtinis, kuris tinkamai nesirūpino jam perduotu turtu ir patikėtojo interesais, turi atlyginti patikėtojui nuostolius, padarytus dėl turto praradimo ar sugedimo, išskyrus tuos atvejus, jeigu įrodo, kad jie atsirado dėl nenugalimos jėgos arba patikėtojo veiksmų.

23. Patikėtinis sandorius, susijusius su jam perduotu patikėjimo teise turtu, sudaro savo vardu, tačiau jis privalo nurodyti, kad veikia turto patikėjimo teise. Jeigu patikėtinis neįvykdo šios pareigos, tretiesiems asmenims jis atsako savo turtu.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

24. Patikėtinis – Savivaldybės institucijos, įstaigos, įmonės ir organizacijos – turi teisę patikėjimo teise valdomą ir naudojamą turtą nuomoti tik gavęs raštišką patikėtojo sutikimą. Patikėtinis patikėjimo teise valdomo ir naudojamo nekilnojamojo turto nuomą organizuoja vadovaudamasis Savivaldybės tarybos sprendimų nustatyta tvarka. Jei patikėtinis nebenaudoja turto ar jo dalies, jis teisės aktų nustatyta tvarka turi šį turtą grąžinti patikėtojui. Sprendimą dėl Savivaldybės nekilnojamojo turto perėmimo iš patikėtinio priima Savivaldybės taryba. Savivaldybės nekilnojamąjį turtą grąžinus pagal perdavimo ir priėmimo aktą patikėtojui, patikėtinis per 3 darbo dienas turi pateikti užsakymą Registrų centrui išregistruoti patikėjimo teisę. Jei patikėtinis per nurodytą terminą nepateikia užsakymo valstybės įmonei Registrų centrui, patikėjimo teisę į grąžintą turtą išregistruoja patikėtojas, o išlaidas, susijusias su išregistravimu, apmoka patikėtinis.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

25. Patikėtinis, kuriam Savivaldybės nekilnojamasis turtas perduotas pagal turto patikėjimo sutartį, negali šio turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu. Šis turtas gali būti naudojamas tik Savivaldybės funkcijoms įgyvendinti. Jei Savivaldybės nekilnojamasis turtas (jo dalis) nereikalingas (-a) patikėtiniui Savivaldybės funkcijai vykdyti, jis privalo kreiptis į Savivaldybę dėl šio turto ar jo dalies grąžinimo patikėtojui. Sprendimą dėl Savivaldybės nekilnojamojo turto perėmimo iš patikėtinio priima Savivaldybės taryba.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

26. Patikėtinis savo lėšomis atlikti nekilnojamojo turto kapitalinį remontą, rekonstravimą ar pastato (patalpų) ar inžinerinių statinių paskirties pakeitimą gali tik gavęs Savivaldybės administracijos direktoriaus (jo įgalioto asmens) rašytinį sutikimą (pritarimą) vykdyti statybos darbus pagal parengtą statinio projektą (projektinius pasiūlymus). Dokumentų, kuriuos turi pateikti Savivaldybės nekilnojamojo turto patikėtiniai dėl sutikimo vykdyti statybos darbus, sąrašas nurodytas 3 priede. Savivaldybės administracijos direktoriaus (jo įgalioto asmens) įsakymo projektą dėl sutikimo (pritarimo), kad patikėtinis vykdytų statybos darbus pagal teisės aktų nustatyta tvarka parengtą projektinę dokumentaciją rengia Turto valdymo skyrius.

Patikėtinis savo lėšomis atlikti nekilnojamojo turto dalies paprastąjį remontą, kai planuojama patalpas perplanuoti, gali tik gavęs Savivaldybės administracijos struktūrinio padalinio, kurio reguliavimo sričiai yra priskirta Savivaldybės įmonė, įstaiga, organizacija, įvertinusio tokio perplanavimo būtinybę, sutikimą. Aprašo 1.2 papunktyje nurodyti juridiniai asmenys tokiu atveju turi kreiptis į Turto valdymo skyrių.

Gavęs rašytinį leidimą (sutikimą) ir pagerinęs turtą, patikėtinis privalo jį įforminti pagal Lietuvos Respublikos statybos įstatymo, Buhalterinės apskaitos įstatymo ir kitų teisės aktų reikalavimus. Patikėtiniui, pagerinusiam perduotą turtą, už pagerinimą neatlyginama.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

*Nr.* [*T-716*](https://www.e-tar.lt/portal/legalAct.html?documentId=d38b6e508f3011e4a98a9f2247652cf4)*, 2014-12-22, paskelbta TAR 2014-12-30, i. k. 2014-20829*

*Nr.* [*T-218*](https://www.e-tar.lt/portal/legalAct.html?documentId=a7b55550168111e6a23dfca0984f2ff9)*, 2016-05-03, paskelbta TAR 2016-05-10, i. k. 2016-11952*

27. Jei patikėtinis nebegali (ar atsisako) įgyvendinti Savivaldybės funkcijų, kurioms įgyvendinti pagal patikėjimo sutartį buvo perduotas turtas, patikėtojas privalo nutraukti patikėjimo sutartį.

28. Esminės turto patikėjimo sutarties sąlygos, patikėtinio atsakomybė ir sutarties pabaiga taikoma taip, kaip tai nustato Civilinio kodekso normos.

29. Ginčai, kylantys dėl turto patikėjimo sutarties, sprendžiami teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Savivaldybės nekilnojamojo turto

perdavimo valdyti, naudoti ir

disponuoti juo patikėjimo teise

tvarkos aprašo

1 priedas

**(Sutarties forma)**

**SAVIVALDYBĖS NEKILNOJAMOJO TURTO PATIKĖJIMO SUTARTIS**

\_\_\_\_\_ m.\_\_\_\_\_\_\_\_ \_\_\_ d. Nr. \_\_\_

Kaunas

Patikėtojas – Kauno miesto savivaldybė, kodas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo vardas, pavardė, pareigos)

pagal Kauno miesto savivaldybės tarybos \_\_\_\_\_\_\_m.\_\_\_\_\_\_\_\_\_\_\_\_\_\_ \_\_\_\_d. sprendimą

Nr.\_\_\_\_\_,

ir patikėtinis – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(patikėjimo teisės subjekto, priimančio turtą, pavadinimas ir kodas)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pagal

(atstovo vardas, pavardė, pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(patikėjimo teisės subjekto įstatai (nuostatai), įgaliojimas – dokumento numeris ir data)

remdamiesi Kauno miesto savivaldybės tarybos \_\_\_\_\_\_\_\_\_m.\_\_\_\_\_\_\_\_\_ \_\_\_\_d. sprendimu

Nr.\_\_\_\_,

sudarė šią sutartį.

**I. SUTARTIES DALYKAS**

1. Patikėtojas įsipareigoja perduoti patikėtiniui nekilnojamąjį turtą

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(perduodamo objekto adresas ir apibūdinimas: unikalusis numeris, bendras statinio ar patalpų plotas, pažymėjimas plane,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

įsigijimo ir likutinė vertė eurais)

patikėjimo teise valdyti ir naudoti Savivaldybės funkcijai –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ – atlikti. “

(nurodyti Savivaldybės funkciją)

*Punkto pakeitimai:*

*Nr.* [*T-716*](https://www.e-tar.lt/portal/legalAct.html?documentId=d38b6e508f3011e4a98a9f2247652cf4)*, 2014-12-22, paskelbta TAR 2014-12-30, i. k. 2014-20829*

**II. SUTARTIES SĄLYGOS**

2. Patikėtinis moka mokesčius už nekilnojamojo turto (toliau – turtas) administravimą, komunalines ir ryšio paslaugas ir kitus mokesčius, įmokas ir rinkliavas, susijusias su turtu, žemės nuomos mokestį.

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

3. Sutarties terminas nustatomas nuo \_\_\_\_\_\_\_\_\_\_\_ m. \_\_\_\_\_\_\_\_\_\_\_ \_\_\_d. iki \_\_\_\_\_\_\_\_\_\_\_ m. \_\_\_\_\_\_\_\_\_\_\_\_\_\_ \_\_\_d.

4. Patikėtinis neturi teisės 1 punkte nurodyto nekilnojamojo turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu.

**III. ŠALIŲ PAREIGOS**

5. Patikėtojas privalo:

5.1. per 10 darbo dienų nuo šios sutarties pasirašymo dienos pagal perdavimo ir priėmimo aktą perduoti patikėtiniui šios sutarties 1 punkte nurodytą turtą, išskyrus atvejį, kai patikėjimo sutartis sudaroma naujam terminui;

5.2. kartu su perduodamu turtu pateikti patikėtiniui visus tinkamam nekilnojamojo turto valdymui ir naudojimui reikalingus dokumentus;

5.3. nurašyti perduotą patikėtiniui turtą.

6. Patikėtinis privalo:

6.1. per 10 darbo dienų nuo šios sutarties pasirašymo dienos pagal perdavimo ir priėmimo aktą perimti iš patikėtojo šios sutarties 1 punkte nurodytą turtą,išskyrus atvejį, kai patikėjimo sutartis sudaroma naujam terminui;

6.2. naudoti turtą tik pagal tiesioginę paskirtį, nurodytą šios sutarties 1 punkte, ir sutartį, griežtai laikytis šios paskirties turtui keliamų sandėliavimo, priešgaisrinės saugos ir sanitarinių reikalavimų;

6.3. sudaryti sąlygas patikėtojui kontroliuoti, ar perduotas patikėjimo teise turtas naudojamas pagal paskirtį ir sutartį;

6.4. savo lėšomis ne rečiau kaip kartą per 3 metus atlikti turto priežiūros ir paprastojo remonto darbus;

6.5. be Savivaldybės administracijos direktoriaus (jo įgalioto asmens) rašytinio sutikimo vykdyti statybos darbus pagal parengtą statinio projektą (projektinius pasiūlymus) neatlikti nekilnojamojo turto ar jo dalies kapitalinio remonto, rekonstravimo ar pastato (patalpų) ar inžinerinių statinių paskirties pakeitimo; gavęs rašytinį leidimą ir pagerinęs turtą, jį įforminti pagal Lietuvos Respublikos statybos įstatymo, Buhalterinės apskaitos įstatymo ir kitų teisės aktų reikalavimus. Patikėtiniui, pagerinusiam pagal šią sutartį perduotą turtą, už pagerinimą neatlyginama.

Be Savivaldybės administracijos struktūrinio padalinio, kurio reguliavimo sričiai yra priskirta Savivaldybės įmonė, įstaiga, organizacija, o 1.2 papunktyje nurodyti juridiniai asmenys – be Savivaldybės administracijos Turto valdymo skyriaus rašytinio sutikimo neperplanuoti turto ar jo dalies;

*Punkto pakeitimai:*

*Nr.* [*T-405*](https://www.e-tar.lt/portal/legalAct.html?documentId=SAV.503523)*, 2011-06-16, paskelbta TAR 2011-06-16, i. k. 2011-00926*

*Nr.* [*T-716*](https://www.e-tar.lt/portal/legalAct.html?documentId=d38b6e508f3011e4a98a9f2247652cf4)*, 2014-12-22, paskelbta TAR 2014-12-30, i. k. 2014-20829*

*Nr.* [*T-218*](https://www.e-tar.lt/portal/legalAct.html?documentId=a7b55550168111e6a23dfca0984f2ff9)*, 2016-05-03, paskelbta TAR 2016-05-10, i. k. 2016-11952*

6.6. per 30 darbo dienų nuo turto perdavimo ir priėmimo akto pasirašymo dienos sudaryti su atitinkamomis įmonėmis ir organizacijomis sutartis dėl atsiskaitymo už administravimo, komunalines, ryšio ir kitas paslaugas, mokėti mokesčius kas mėnesį;

6.7. įtraukti perduotą turtą į apskaitą. Turtas, gautas pagal patikėjimo sutartį, turi būti apskaitomas atskirai nuo patikėtinio turto;

6.8. teikti Savivaldybės administracijos Turto valdymo skyriui ataskaitas apie 1 punkte nurodyto turto kadastro duomenų pasikeitimą ne vėliau kaip per 10 darbo dienų nuo šio pasikeitimo įregistravimo Nekilnojamojo turto registre arba patikėtojo pareikalavimu;

*Punkto pakeitimai:*

*Nr.* [*T-716*](https://www.e-tar.lt/portal/legalAct.html?documentId=d38b6e508f3011e4a98a9f2247652cf4)*, 2014-12-22, paskelbta TAR 2014-12-30, i. k. 2014-20829*

*Nr.* [*T-218*](https://www.e-tar.lt/portal/legalAct.html?documentId=a7b55550168111e6a23dfca0984f2ff9)*, 2016-05-03, paskelbta TAR 2016-05-10, i. k. 2016-11952*

6.9. užtikrinti 1 punkte nurodyto turto tinkamą apskaitą, apsaugą ir priežiūrą;

6.10. patikėtojo pareikalavimu, bet ne rečiau nei vieną kartą per metus, pateikti jam savo veiklos ataskaitą;

6.11. nurodyti, kad veikia turto patikėjimo teise, sudarydamas savo vardu sandorius, susijusius su jam perduotu patikėjimo teise turtu. Jeigu patikėtinis neįvykdo šios pareigos, tretiesiems asmenims jis atsako savo turtu;

6.12. teisės aktų nustatyta tvarka grąžinti turtą aktu patikėtojui, jei turtas ar jo dalis tampa nereikalingi patikėtinio veiklai vykdyti;

6.13. pasibaigus šios sutarties galiojimo terminui, jei sutartis nesudaroma naujam terminui, perduoti šios sutarties 1 punkte nurodytą turtą patikėtojui kitądieną, o nutraukus sutartįprieš terminą – per 2 savaites nuo sutarties nutraukimo dienos. Turtas turi būti perduodamas pagal perdavimo ir priėmimo aktą tos būklės, kokios buvo perduotas patikėtiniui, atsižvelgiant į normalų nusidėvėjimą, su visais atliktais pertvarkymais, neatsiejamais nuo turto, nepadarant žalos turto būklei;

6.14. neperdavus patikėtojui turto per 6.13 papunktyje nurodytą terminą, mokėti baudą – 3 Eur už neperduoto turto 1 kv. m per mėnesį ir visus su šia sutartimi susijusius mokesčius (už komunalines paslaugas, administravimą ir kt.);

*Punkto pakeitimai:*

*Nr.* [*T-716*](https://www.e-tar.lt/portal/legalAct.html?documentId=d38b6e508f3011e4a98a9f2247652cf4)*, 2014-12-22, paskelbta TAR 2014-12-30, i. k. 2014-20829*

6.15. įvykdyti visus mokestinius įsipareigojimus, susijusius su patikėjimo teise suteiktu turtu, iki turto perdavimo patikėtojui pagal turto perdavimo ir priėmimo aktą dienos.

**IV. SUTARTIES PASIBAIGIMAS IR NUTRAUKIMAS**

7. Ši sutartis pasibaigia:

7.1. pasibaigus terminui;

7.2. prieš terminą – pranešus raštu. Šalis, norinti atsisakyti sutarties, privalo apie tai raštu pranešti kitai šaliai prieš šešis mėnesius.

8. Patikėtojas turi teisę vienašališkai nutraukti šią sutartį, pateikęs patikėtiniui pranešimą raštu, jeigu patikėtinis:

8.1. neužtikrina perduoto turto saugumo;

8.2. nesilaiko valdymo ir naudojimo sąlygų ar kitų savo įsipareigojimų pagal šią sutartį;

8.3. nebegali (ar atsisako) įgyvendinti Savivaldybės funkcijų, kurioms įgyvendinti pagal patikėjimo sutartį buvo perduotas turtas.

9. Sutartis laikoma nutrūkusia tais atvejais, kai patikėtinis reorganizuojamas, likviduojamas ar iškelta bankroto byla.

10.Sutartisgali būti nutraukta ir kitais Lietuvos Respublikos civilinio kodekso nustatytais atvejais.

**V. PAPILDOMOS SĄLYGOS**

11. Patikėtinis, jei tinkamai nesirūpino jam perduotu turtu ir patikėtojo interesais, turi atlyginti patikėtojui nuostolius, padarytus dėl turto praradimo ar sugedimo. Patikėtinis atleidžiamas nuo nuostolių atlyginimo, jeigu įrodo, kad jie atsirado dėl nenugalimos jėgos arba patikėtojo veiksmų.

12. Šią sutartį įstatymų nustatyta tvarka patikėtinis savo lėšomis įregistruoja Nekilnojamojo turto registre, o sutartį nutraukus ar jai pasibaigus – ją išregistruoja. Jei patikėtinis per 3 darbo dienas nuo sutarties nutraukimo ar pasibaigimo nepateikia užsakymo valstybės įmonės Registrų centrui išregistruoti patikėjimo sutartį, šią sutartį išregistruoja patikėtojas, o išlaidas, susijusias su sutarties išregistravimu, apmoka patikėtinis.

13. Šalių ginčai dėl sutarties nevykdymo ar netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka.

14. Ši sutartis surašoma dviem egzemplioriais – po vieną sutarties šalims.

15. Ši sutartis įsigalioja nuo jos pasirašymo dienos.

16. Šalių juridiniai adresai ir banko rekvizitai:

Patikėtojas Patikėtinis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono numeris) (adresas, telefono numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(banko pavadinimas, kodas, a/s numeris) (banko pavadinimas, kodas, a/s numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kodas) (kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(PVM mokėtojo kodas) (PVM mokėtojo kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo pareigos) A. V. (atstovo pareigos) A. V.

(Parašas) (Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Savivaldybės nekilnojamojo turto

perdavimo valdyti, naudoti ir

disponuoti juo patikėjimo teise

tvarkos aprašo

2 priedas

**(Akto forma)**

**SAVIVALDYBĖS NEKILNOJAMOJO TURTO, PERDUODAMO VALDYTI, NAUDOTI IR DISPONUOTI JUO PATIKĖJIMO TEISE, PERDAVIMO IR PRIĖMIMO AKTAS**

\_\_\_\_\_\_\_\_\_\_\_\_\_\_\_\_   Nr. \_\_\_\_\_\_\_\_

Kaunas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(perduodančios turtą institucijos, įmonės, įstaigos, organizacijos pavadinimas, buveinė, kodas)

atstovaujama (-as) įgalioto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pagal įstatymą, įstatus (nuostatus), įgaliojimą – atstovo pareigos,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vardas ir pavardė, įgaliojimo data ir numeris)

perduoda, o \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(priimančios turtą institucijos, įmonės, įstaigos, organizacijos pavadinimas, buveinė, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

atstovaujama (-as) įgalioto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pagal įstatymą, įstatus (nuostatus), įgaliojimą – atstovo pareigos,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vardas ir pavardė, įgaliojimo data ir numeris)

perima, vadovaudamosi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(dokumento perduoti turtą pavadinimas, data, numeris)

šį Savivaldybei nuosavybės teise priklausantį turtą: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(perduodamo turto pavadinimas ir apibūdinimas (adresas, unikalus numeris, bendras statinio plotas, pažymėjimas plane, patalpų plotas; įsigijimo ir likutinė vertė litais.

Jeigu perduodami keli objektai, nurodoma, kad turtas perduodamas pagal pridedamą sąrašą. Sąraše turi būti nurodyti numatyti reikalavimai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Perduodamo turto būklė perdavimo metu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kita (jei dalis perduodamo turto yra perduota pagal nuomos sutartį, nurodoma sutarties sudarymo data, numeris, terminas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Preambulės pakeitimai:*

*Nr.* [*T-716*](https://www.e-tar.lt/portal/legalAct.html?documentId=d38b6e508f3011e4a98a9f2247652cf4)*, 2014-12-22, paskelbta TAR 2014-12-30, i. k. 2014-20829*

PRIDEDAMA (jeigu dokumentai pridedami):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(perduodamo turto sąrašas)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_ lapas (-ai).

(dokumentas, suteikiantis teisę perduoti (perimti) turtą)

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(nekilnojamojo daikto kadastro duomenų bylos arba jų kopijos)

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(teisinės registracijos dokumentai)

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(nuomos sutartis, jei dalis turto perduota pagal nuomos sutartį)

6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(kiti dokumentai)

Šis aktas surašytas dviem egzemplioriais, po vieną turto perdavėjui ir turto perėmėjui.

Perdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) (Vardas ir pavardė)

(įgalioto perduoti turtą asmens pareigų pavadinimas)

Perėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) (Vardas ir pavardė)

(įgalioto priimti turtą asmens pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Savivaldybės nekilnojamojo turto perdavimo valdyti, naudoti ir disponuoti juo patikėjimo teise tvarkos aprašo

3 priedas

(Kauno miesto savivaldybės tarybos

2014 m. gruodžio 22 d.

sprendimo Nr. T-716

redakcija)

**DOKUMENTŲ, KURIUOS TURI PATEIKTI SAVIVALDYBĖS NEKILNOJAMOJO TURTO PATIKĖTINIAI DĖL SUTIKIMO VYKDYTI STATYBOS DARBUS, SĄRAŠAS**

1. Patikėtinio motyvuotas prašymas Kauno miesto savivaldybės administracijos direktoriui vykdyti statybos darbus, nurodant statybos rūšį (kapitalinis remontas ar rekonstravimas, paskirties pakeitimas), remontuojamo nekilnojamojo turto ar jo dalies unikalųjį numerį, žymėjimą plane, adresą, informaciją apie finansavimo lėšų poreikį ir finansavimo šaltinius ir apie pastato (patalpų), inžinerinių statinių įsigijimo ir likutinę vertes.

2. Savivaldybės administracijos struktūrinio padalinio, kurio reguliavimo sričiai yra priskirta Savivaldybės įmonė, įstaiga, organizacija, sutikimas, kad būtų vykdomi patikėtinio prašyme nurodyti statybos darbai.

3. Kapitalinio remonto, rekonstravimo techninis projektas (ar jo kopija), kapitalinio remonto aprašas (ar jo kopija), paskirties pakeitimo projektas (ar jo kopija) arba projektiniai pasiūlymai, kuriuose turėtų būti:

3.1. nurodytas remontuojamo nekilnojamojo turto ar jo dalies pavadinimas, adresas, unikalusis numeris, žemės sklypo adresas, unikalusis numeris, jei žemės sklypas suformuotas;

3.2. aiškinamasis raštas, kuriame aprašomas remontuojamas objektas, jo dalis (jo buvimo vieta, bendrieji statinio rodikliai, kiti duomenys), statybos rūšis, paaiškinama numatoma veikla ir kt.;

3.3. eskizai ar brėžiniai, kuriuose išreikštas užsakovo sumanymas, statinio planai su statinio laikančiųjų konstrukcijų schemomis ir šių sprendinių aprašymu, kitų projektinių sprendinių aprašymai ir schemos, prijungimo prie inžinerinių tinklų sprendinių aprašymai su planais;

3.4. statinio bendraturčių sutikimas (ar kopija);

3.5. žemės sklypo savininko ar valdytojo sutikimas, kai statinį numatoma rekonstruoti ne statytojui priklausančiame ar valdomame žemės sklype (ar kopija);

3.6. žemės sklypo bendraturčių sutikimas (ar kopija), kai žemės sklypas nuosavybės teise priklauso keliems bendraturčiams. Šio dokumento pateikti nereikia statinio kapitalinio remonto atveju.

PASTABA. Dokumentai turi būti tvarkingi, kopijos aiškios, patvirtintos spaudu ir pasirašytos rengėjo. Visa rengimo medžiaga bylose turi būti sudėta nuosekliai: prašymas, techninis projektas (aprašas) ar jo kopija arba projektiniai pasiūlymai ir t. t. Duomenys (prašymuose) turi sutapti su techniniame projekte, projektiniuose pasiūlymuose ir aiškinamajame rašte pateiktais duomenimis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Papildyta priedu:*

*Nr.* [*T-716*](https://www.e-tar.lt/portal/legalAct.html?documentId=d38b6e508f3011e4a98a9f2247652cf4)*, 2014-12-22, paskelbta TAR 2014-12-30, i. k. 2014-20829*

**Pakeitimai:**

1.

Kauno miesto savivaldybės taryba, Sprendimas

Nr. [T-405](https://www.e-tar.lt/portal/legalAct.html?documentId=SAV.503523), 2011-06-16, paskelbta TAR 2011-06-16, i. k. 2011-00926

Dėl Kauno miesto savivaldybės tarybos 2008 m. rugsėjo 11 d. sprendimo Nr. T-425 „Dėl Savivaldybės nekilnojamojo turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ pakeitimo

2.

Kauno miesto savivaldybės taryba, Sprendimas

Nr. [T-716](https://www.e-tar.lt/portal/legalAct.html?documentId=d38b6e508f3011e4a98a9f2247652cf4), 2014-12-22, paskelbta TAR 2014-12-30, i. k. 2014-20829

Dėl Kauno miesto savivaldybės tarybos 2008 m. rugsėjo 11 d. sprendimo Nr. T-425 „Dėl Savivaldybės nekilnojamojo turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ pakeitimo

3.

Kauno miesto savivaldybės taryba, Sprendimas

Nr. [T-218](https://www.e-tar.lt/portal/legalAct.html?documentId=a7b55550168111e6a23dfca0984f2ff9), 2016-05-03, paskelbta TAR 2016-05-10, i. k. 2016-11952

Dėl Kauno miesto savivaldybės tarybos 2008 m. rugsėjo 11 d. sprendimo Nr. T-425 „Dėl Savivaldybės nekilnojamojo turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ pakeitimo